— 170 — 



Entre deus augues moult bruians 



Sist la cités, qui moult fu grans; 



Les tors virent et les maisons , 



Et les clociers et les dongons , 



Les bons palais qui resplendoient, 



Et les aigles qui reflanboient. 



Quant on véue la cité, 



Tôt maintenant sont aresté : 



Lors , descent cascuns de sa sèle. 



Lanpars ploroit et la pucèle. 



Les armes font avant porter 



Por le Desconnéu armer ; 



A bones coroies de cer, 



Li lacent les cauces de fer; 



Le hauberc li ont el dos mis , 



Le biaume après el cief asis ; 



Et quant il l'orent bien armé , 



Si l'a Lampars araisonné : 



« Sire , fait il , or en irois , 



« Que compagnie n'i menrois ! 



« Car cil qu'iront ensanble o vos 



« Serront ocis , tôt à estros. 



« Quant vos venrés , en la cité , 



« Les murs nères d'antiquité , 



« Et les portails et les clociers , 



« Et les maisons et les soliers, 



« Les arsvolus des ouvréors , 



« Les crenals des palais autor, 



« Trestout destruis les troverrois ; 



«Home ne feme n'i verrois. 



« Icele rue adès aies ; 



« Gardés ja ne vos rètornés, 



« Dès qu'en milieu de la cité , 



« U vos verres d'antiquité 



« Un palais moult grant et marbiùn. 



« Laiens irés tôt le cemin ; 



« Là sale est moult grant et moult lée , 



« Et li portels grans à l'entrée. 



« Vos verres asés bien les estres. 



« El front devant a m (c ?) fen estres 



«En cascune a i jugléor 



« Et tôt sont de moult ricbe ator. 



« Cascuns a divers estrumens, 



«Et devant lui .1. cierge ardens. 



« De trestotes les armories 



« I a moult douces melaudies. 



« Tantost con venir vos verront , 



«Trestous bel vos salueront ; 



